CELEX: 62014CN0162
Language: lv
Date: 2014-04-04 00:00:00
Title: Lieta C-162/14: Prasība, kas celta 2014. gada 4. aprīlī – Eiropas Komisija/Polijas Republika

30.6.2014   
            
            
               LV
            
            
               Eiropas Savienības Oficiālais Vēstnesis
            
            
               C 202/10
            
         Prasība, kas celta 2014. gada 4. aprīlī – Eiropas Komisija/Polijas Republika
   (Lieta C-162/14)
   2014/C 202/11
   Tiesvedības valoda – poļu
   
      Lietas dalībnieki
   
   
      Prasītāja: Eiropas Komisija (pārstāvji – A. Tokár un K. Herrmann)
   
      Atbildētāja: Polijas Republika
   
      Prasītājas prasījumi:
   
   
               —
            
            
               atzīt, ka, saglabājot Likuma par publiskajiem iepirkumiem (Prawo zamówień publicznych) 24. panta 1. punkta 1. un 1.a apakšpunktā paredzētos obligātos pamatus komersanta izslēgšanai no publiskā iepirkuma procedūras, kas pārsniedz to, kas ir prasīts Eiropas Parlamenta un Padomes Direktīvas 2004/18/EK par to, kā koordinēt būvdarbu valsts līgumu, piegādes valsts līgumu un pakalpojumu valsts līgumu slēgšanas tiesību piešķiršanas procedūru (1) 45. panta 2. punktā paredzētā izsmeļošā izslēgšanas pamatu uzskaitījuma materiāli tiesiskajos kritērijos, Polijas Republika nav izpildījusi savus pienākumus, kas paredzēti šīs direktīvas 45. panta 2. punktā;
            
         
               —
            
            
               piespriest Polijas Republikai atlīdzināt tiesāšanās izdevumus.
            
         
      Pamati un galvenie argumenti
   
   Likuma par publiskiem iepirkumiem 24. panta 1. punkta 1. un 1.a apakšpunktā paredzētie pamati komersanta izslēgšanai no publiskā iepirkuma, kas attiecas uz to profesionālo piemērotību – proti, pirmkārt, ka komersants ir radījis spriedumā, kas stājies likumīgā spēkā, konstatētus zaudējumus līguma neizpildes vai nepareizas izpildes dēļ un, otrkārt, ka komersants ir bijis tāda līguma puse, ko līgumslēdzēja iestāde ir izbeigusi vai no tā atkāpusies apstākļu dēļ, par kuriem ir atbildīgs komersants,– esot plašāki nekā izslēgšanas nosacījumi, kas ir noteikti Direktīvas 2004/18/EK 45. panta 2. punktā, it īpaši tā d) apakšpunktā.
   Pēdējā minētā nosacījuma interpretācija esot tikusi aplūkota spriedumā lietā C-465/11 Forposta un ABC Direct Contact. Tiesa tajā esot noteikusi, ka ar jēdzienu “ētikas pārkāpums” saistībā ar profesionālo darbību atbilstoši Direktīvas 2004/18/EK 45. panta 2. punkta d) apakšpunktam ir jāsaprot ikviena komersanta nepareiza uzvedība, kas ietekmē uzticēšanos viņam profesionāli. Izslēgšanas nosacījumi Polijas likumā tomēr neattiecās tikai uz tādu komersanta uzvedību, kas ļautu secināt to attiecīga smaguma nodomu vai neuzmanību, bet gan līgumslēdzējai iestādei uzliek pienākumu automātiski izslēgt komersantu, iepriekš neizvērtējot tam pārmesto pārkāpumu, kurā tas ir vainojams.
   
      (1)  OV L 134, 114. lpp.